השוטרת אז-אולי

השוטרת אז-אולי יהיה יותר טוב הוא פסדונים של אמנית פרפורמנס פוליטית ירושלמית, העושה שימוש בליצנות ככלי אקטיביסטי למאבק על זכויות אדם ולריכוך סיטואציות קונפליקט של מפגינים מול כוחות הביטחון והמשטרה. האמנית שמאחורי הדמות, התפרסמה בתקשורת רק תחת שמה הפרטי עידית, שחקנית, כותבת ובמאית. היא נולדה למשפחה ציונית דתית בירושלים ולמדה בבית ספר דתי, וברחה משיעורי מתמטיקה על מנת להצטרף לכיתת התיאטרון בבית הספר הניסויי. בפרויקט הגמר שלה שיחקה את פרציפלוכה במחזהו של חנוך לוין סולומון גריפ לצד אורי גרוסמן, בנו של דויד גרוסמן. כנערה גדלה בצל האינתיפאדה השנייה, ובגיל 17 ניצלה מפיגוע ירי ליד הכפר חוסאן עם אחיה שנפגע מארבעה כדורים. לאחר לימודיה התנדבה בשנת שירות בבאר שבע, במהלכה נדרשה להתנדב גם במשמר האזרחי ולהשתתף במטווח שעורר את הפוסט טראומה. בהמשך עזבה את שנת השירות ועברה לעבוד בחוות עיזים בצפון. שירתה כמורה חיילת בחברה להגנת הטבע ולאחר מכן עבדה כמדריכה בחברה להגנת הטבע. את פעילותה הפוליטית-תיאטרלית היא קושרת בין היתר לפוסט טראומה מהפיגוע ששרדה, וחוויותיה כמורה חיילת בימי מלחמת לבנון השנייה. למדה במשך שלוש שנים ב-Dell'Arte International School of Physical Theater(באנגלית) בקליפורניה, ארצות הברית, שם החלה לעסוק גם בליצנות וחזרה לישראל ביוני 2019. לדבריה, טרם גיבוש דמות הליצנית לא נהגה ללכת להפגנות ונרתעה מהן. הרעיון לדמות הליצן הפוליטי עלה לה כשנחשפה למפגינים שצעדו בקרבת עמק המצלבה בו שהתה שלא כחלק מההפגנה, כשהם מתופפים במקצב מארש, שעורר בה חשק להגיב ב'צעידה' פארודית בסגנון צ'ארלי צ'פלין שמהווה אחד ממקורות ההשראה שלה. היא מופיעה בהפגנות של בירושלים, הן במערבה והן במזרחה, בדגש על הפגנות בהן יש פוטנציאל להתנגשות מול המשטרה וכוחות הביטחון, כשהיא לבושה בבגדי ליצן בסגנון מדי משטרה. היא מזדהה בשם הפרטי 'השוטר אז-אולי' (בפראפרזה על השוטר אזולאי) ובשם המשפחה 'יהיה יותר טוב', וטוענת כי היא משרתת בדרגת 'רב-לבב' ב'משטרת ישר אל הלב'. התלבושת והציוד שלה כוללים גם 'מכשיר קשר אל הלב', ו'שפריצר עם ספריי אהבה', מראה שמעוותת את ההשתקפות ומדבקות בצורת לב. בתום כל 'משמרת' בהפגנה היא כותבת 'דו"ח' ('דיון וחשיבה') המסכם את פעילותה, בחשבון הפייסבוק שלה כשנכון לשנת 2024 מופיעים בחשבון דיווחים על השתתפות בלמעלה מ-380 הפגנות. את פעולתה החלה באוגוסט 2020 במחאת בלפור בימי הקורונה. היא נוהגת להתמקם על פי רוב בנקודות מתוחות בהפגנה בין השוטרים והמפגינים במטרה לפרק את המתיחות באמצעות הומור ותקשורת. היא מגיעה להפגנות מגוונות של מגוון אוכלוסיות, החל מהפגנות נגד הרפורמה המשפטית, דרך הפגנות חרדים בצומת בר-אילן ובמרחבים נוספים והפגנות ערביות בשייח ג'ראח או בשער שכם - לעיתים אף במקומות בהם היא מוזהרת כי היא עשויה לסכן עצמה. בדצמבר 2021 נעצרה במהלך הפגנה בשייח ג'ראח ונותרה במעצר בכלא בית הסוהר נווה תרצה במהלך סוף שבוע והורחקה על ידי בית המשפט לשבוע משייח ג'ראח. בהפגנות היא פועלת לרקום תקשורת חיובית ומקרבת וקשרים אישיים הן עם מפגינים והן עם שוטרים, ומנסה להתייחס ולקבל גם את נקודת המבט של השוטרים. את הגישה שלה היא מכנה 'ליצנות שיטורית' בדומה לליצנות רפואית. לדבריה, באמצעות שינוי הפירוש של המציאות, ניתן לשנות את המציאות עצמה, כשהליצנות משמשת כלי ליצירת השקפה חדשה על מציאות קונפליקטואלית. מטרותיה המוצהרות של הדמות הן "לחבר ולהתחבר אל הלבבות הפועמים, לשמח ולהתאמן בהקשבה אל הלב תוך כדי הפעולות של החיים". בין פעולות הליצנות שהיא מבצעת, היא מחלקת פרחים, מדבקות ו"דו"חות של אהבה", ומנסה להתמקם. דמות הליצן לדבריה, היא דמות שאיננה מפחדת להתבזות משום שהיא מלכתחילה מבוזה, דמות לא מאיימת הפועלת מלמטה ולא מלמעלה באופן המאפשר חיבורים. תחפושת המדים לדבריה, מחדדת שמדים בכלל, הם סוג של תחפושת. בכנס ירושלים לאמנות נוסד ביוזמת פסטיבל ״מנופים״ באוקטובר 2021 הופיע לראשונה להרצות במופע בו הסבירה את תפיסתה האקטיביסית. בדצמבר 2021 העלתה מופע קצר עם סיפורים מפעילותה כחלק מ'פסטיבל ב־AזAק למופעים קצרים' של התיאטרון הירושלמי בבית מזיא. בפברואר 2022 הציגה בחלל מעמותה בגלריית בית הנסן בירושלים תערוכה פרפורמטיבית של 'מפקדה' של משטרת ישר אל הלב באוצרות של דיאגו רוטמן ולאה מאואס מקבוצת סלה-מנקה. ויצרה מופע בסטודיו למשחק ניסן נתיב. בשנת 2023 בנתה מופע אותו כינתה 'קורס צוערים' לליצנות שיטורית בתיאטרון תמונע. הבמאי נתן רושנסקי הפיק סרט תיעודי על השוטרת אז-אולי בשם "רוצה לב? بدك قلب؟", אשר הושק בפסטיבל הקולנוע ירושלים ביולי 2024. Clandestine Insurgent Rebel Clown Army מדיה וקבצים בנושא השוטרת אז-אולי בוויקישיתוף השוטרת אז-אולי, ברשת החברתית פייסבוק השוטרת אז-אולי, ברשת החברתית אינסטגרם השוטרת אז-אולי, סרטונים בערוץ היוטיוב שלומית שרביט ברזילי, אור גדול: הכירו את השוטרת 'אז-אולי יהיה יותר טוב', ממשטרת 'ישר-אל הלב', באתר ynet, 5 בדצמבר 2021 הילית קראוזה ישראל, השוטרת אז-אולי, באתר פוליטיקלי קוראת, ‏5 במרץ 2023 אבישג זוהר, הסיפור מאחורי "היחידה המשטרתית המיוחדת" שמסתובבת ברחובות ירושלים, באתר mynet‏ ירושלים, 31 באוקטובר 2023 Az-Oulay Officer - TV Item, Sochen Tarbut, 11.2.2022, סרטון בערוץ "Sala-manca", באתר יוטיוב (אורך: 05:29) ניר חסון, סיפורה של השוטרת "אז-אולי" מוכיח שמאחורי כל ליצן אכן מסתתר אדם עצוב, באתר הארץ, 5 בינואר 2022 שיחות מהחלל הפנוי - השוטרת אז-אולי, סרטון בערוץ "כביש אחד", באתר יוטיוב (אורך: 01:31:34) השוטרת אז-אולי - כנס ירושלים לאמנות #6 (מנופים 2021), סרטון בערוץ "Manofim jerusalem - מנופים אמנות עכשווית בירושלים", באתר יוטיוב (אורך: 14:33) השוטרת אז-אולי בראיון בכאן 11, סרטון בערוץ "Ofer Lavie", באתר יוטיוב (אורך: 07:12) בשירות עצמה: השוטרת 'אז, אולי' שנותנת את כל הלב ראיון אצל איריס קול ב-103FM השוטרת אז-אולי מתארחת בפודקאסט 'אזרח בתפקיד' השוטר אז-אולי - מבחר דו"חות 2020-2023 ב-בצלאל - כתב עת לתרבות חזותית וחומרית. ניר חסון, סיפורה של השוטרת "אז-אולי" מוכיח שמאחורי כל ליצן אכן מסתתר אדם עצוב, באתר הארץ, 5 בינואר 2022 שלומית שרביט ברזילי, אור גדול: הכירו את השוטרת 'אז-אולי יהיה יותר טוב', ממשטרת 'ישר-אל הלב', באתר ynet, 5 בדצמבר 2021 שיחות מהחלל הפנוי - השוטרת אז-אולי, סרטון בערוץ "כביש אחד", באתר יוטיוב (אורך: 01:31:34) השוטרת אז-אולי الشرطية أز- أولاي - בית הנסן, באתר בית הנסן, ‏27 בפברואר 2022 הילית קראוזה ישראל, השוטרת אז-אולי, באתר פוליטיקלי קוראת, ‏5 במרץ 2023 השוטרת אז-אולי בראיון בכאן 11, סרטון בערוץ "Ofer Lavie", באתר יוטיוב (אורך: 07:12) השוטרת אז-אולי - כנס ירושלים לאמנות #6 (מנופים 2021), סרטון בערוץ "Manofim jerusalem - מנופים אמנות עכשווית בירושלים", באתר יוטיוב (אורך: 14:33) Az-Oulay Officer - TV Item, Sochen Tarbut, 11.2.2022, סרטון בערוץ "Sala-manca", באתר יוטיוב (אורך: 05:29) המופע בתיאטרון ניסן נתיב רוצה לב? بدك قلب؟ באתר פסטיבל הקולנוע ירושלים